paragraph_text: Nakon početnih uspjeha u SAD-u, P. T. Barnum odlučio se za korak dalje. Odlazak u Europu donio je i Barnumu i Strattonu svjetsku slavu, a vrhunac je predstavljao prijem kod engleske kraljice Viktorije koja je taj događaj na sljedeći način zabilježila u svom dnevniku: „Vidjela sam malog patuljka danas u Žutoj sobi, bio je iznimno pristojan, pun života i zabavan – divno je plesao i pjevao. Vicky i Bertie [Edward] bili su s nama, mama također, Lady Dunmore i njezino troje djece te Lady Lyttleton. Mali Tom Thumb ne dopire do Vickynog ramena”.